силата на временното СИП. Напоследък уловът на ивичест тон (Katsuwonus pelamis) с произход в Индийския океан е намалял, което поставя нови предизвикателства пред преработвателите от Мавриций, изправени пред все по-голямо търсене на продукти от ивичест тон в Съюза. Предоставянето на дерогация във връзка с продукти от жълтопер тон (Thunus albacares) не е оправдано, тъй като уловът на жълтопер тон с произход в Индийския океан се е увеличил. Следователно трябва да се предостави дерогация само за ивичест тон.
 (8)
 Износът на консервирана риба тон от Мавриций към Съюза през последните пет години нараства непрекъснато.
 (9)
 Мавриций се възползва от глобалната квота, предвидена от автоматичната дерогация, предоставена на всички държави бенефициери от ИЮА (Мавриций, Сейшелските острови и Мадагаскар). В случаите на частично използване на квотата от страна на друга държава бенефициер от ИЮА, Мавриций може да се възползва и от евентуални ежегодни преразпределения на неизползвани количества от тези държави. Предвид факта, че временното СИП се прилага отскоро, все още няма подходящо наблюдение на степента на използване на автоматичната дерогация, с което да могат да се проверят моделите на преразпределение на неизползваните количества между държавите бенефициери от ИЮА.
 (10)
 Мавриций може да се снабдява със сурова риба тон с произход извън Индийския океан в съответствие с членове 4 и 5 от протокол 1 към временното СИП.
 (11)
 Понастоящем между Европейския съюз и други държави от АКТБ, от които Мавриций може да се снабдява със сурова риба тон с произход за своята преработвателна промишленост текат преговори за СИП, които могат да предложат алтернативни възможности за доставки на риба тон с произход в близко бъдеще.
 (12)
 Следователно е уместно на Мавриций да се предостави дерогация по отношение на 2 000 t консервиран ивичест тон, което съответства на възможността на съществуващите предприятия от сектора да продължат своя износ в Съюза.
 (13)
 Потенциалното преразпределение на неизползваните количества между държавите бенефициери от ИЮА и натрупването, предвидено във временното СИП са основание дерогацията да се предостави временно. С цел да се предложи правна сигурност на операторите, дерогацията следва да бъде предоставена за период от една година, считано от 1 април 2013 г.
 (14)
 За да може да се възползват от дерогацията, материалите без произход, които се използват за производството на консервиран ивичест тон от кодове по КН 1604 14 11, 1604 14 18 и 1604 20 70 следва да бъдат замразен ивичест тон (Katsuwonus pelamis) от позиция 0303 по ХС.
 (15)
 С Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (3), се определят правилата по отношение на управлението на тарифни квоти. С цел да се осигури ефикасно управление, осъществявано в тясно сътрудничество между органите на държавите от ИЮА, митническите органи на Съюза и Комисията, посочените правила следва да се прилагат mutatis mutandis спрямо количествата, внасяни съгласно дерогацията, предоставена с настоящото решение.
 (16)
 За да се даде възможност за по-ефикасно наблюдение на прилагането на дерогацията, органите на държавите от ИЮА следва редовно да съобщават на Комисията данни